Când a fost ultima dată când ai scris o scrisoare de mână?
Cred că a trecut ceva vreme.
[Modul în care lucrăm]
Tehnologia a schimbat felul în care comunicăm.
Trimitem e-mailuri, nu scrisori,
SMS-uri, nu telefonăm.
Comandăm mâncarea, în loc să gătim în bucătăria noastră.
Totul în numele eficienței.
Dar iată care e ideea.
Tehnologia a făcut comunicarea mai ușoară,
dar nu a facilitat conectarea
cu alți oameni.
Am descoperit că secretul conectării
în lumea tehnologizată și dinamică în care trăim
este să faci câteva lucruri prin metoda clasică.
Scrie o scrisoare.
Am scris mii de scrisori de mână
ca să mulțumesc cuiva pentru sfaturi sau pentru un interviu.
Înseamnă să faci un efort în plus ca să arăți cuiva că îți pasă
și că faci tot ce îți stă în putință.
Când scrii o scrisoare de mulțumire arată clar că ești recunoscător
persoanei căreia îi scrii
pentru impactul avut asupra vieții tale.
Fii specific.
Cum ar fi: „Mulțumesc pentru sfat.
Datorită sfatului tău, acum pot să fac asta.”
Oamenii vor să fie de ajutor.
Dacă poți arăta cuiva că ți-a influențat viața
pe care o trăiești și pe care vrei să o realizezi,
asta poate avea un impact enorm.
Ia telefonul și sună.
Am angajat mii de oameni.
Și am sunat pe fiecare dintre ei
pentru a le ura bun venit în familia Compass.
Pot să dau tonul pentru cum mi-ar plăcea să fie compania,
unde oamenii fac tot posibilul
să-i facă pe ceilalți să se simtă bineveniți și că fac parte din echipă.
Câteodată îi sun pe oameni în ultima lor zi de lucru.
Când oamenii pleacă, uneori sunt mai deschiși
decât au fost vreodată când încă lucrau în companie.
Așadar, e o bună ocazie să afli părerile
pe care ar fi greu să le obții altfel.
Pune întrebări interesante și utile când ești în afara biroului.
Când călătoresc prin țară,
iau cina în fiecare seară cu oamenii din companie.
Și îmi place să-i întreb: „Ce anume te motivează?
Ce întâmplare din săptămâna asta a fost importantă pentru tine?”
Și când vine rândul fiecăruia
și oamenii se deschid și vor să participe,
se creează altă atmosferă.
Când oamenii se întorc la birou,
se vor putea vedea și cunoaște într-un mod mai profund.
Răspunde sincer la întrebări.
Știi cum te simți în lift
când cineva întreabă: „Cum a fost în weekend?”
Poate că a fost cel mai frumos weekend, ți-ai întâlnit dragostea vieții tale,
dar spui doar: „Bine. Dar al tău?”
Dacă vrei să te conectezi cu oamenii, trebuie să te deschizi.
Nu-mi iese tot timpul și cred că multora nu le iese.
De asta să fii deschis iese atât de mult în evidență,
pentru că majoritatea nu sunt.
Pornește camera video.
Recomand întotdeauna o videoconferință în locul unui apel.
Deoarece atunci îți poți exprima întreaga personalitate.
Când se transmite video, ești nevoit să fii prezent.
Pare un mecanism care te forțează să fii prezent.
Nimeni nu reușește singur.
Cu cât îți faci timp
să construiești relații reale, autentice,
cu atât vei reuși mai bine să-ți împlinești visurile.
Vei putea să-ți asumi riscuri imense, știind că există un grup de oameni
care să te susțină și să-ți sprijine eforturile.